Hari ini askar AS menaikkan bendera Amerika di Kandahar.
Bendera itu dikibarkan di Ground Zero, New York City
dan ditandatangani waris mangsa serangan Pusat Dagangan Dunia.
Sementara itu, di bandar Afghanistan selatan,
kehidupan kelihatan kembali normal
selepas kejatuhan rejim Islam yang tegas.
Selepas Kandahar bebas,
saki-baki kepimpinan Taliban yang masih ada di Afghanistan
dan serpihan kepimpinan al-Qaeda telah sedar…
PENULIS BEKAS WARTAWAN WASHINGTON POST
…mereka telah kalah di Afghanistan.
KANDAHAR, AFGHANISTAN SELEPAS KEJATUHAN TALIBAN
Jika Taliban boleh terima permintaan Amerika
dan serahkan Osama bin Laden
dan jika mereka musnahkan pangkalan tentera al-Qaeda di Afghanistan
dan tak benarkan mereka di negara ini,
jelas bahawa Amerika takkan masuk ke Afghanistan.
Kekalahan mereka tak dapat dielakkan.
Kami beritahu Taliban yang mereka takkan dapat melawan
serangan di bandar-bandar.
Mereka terpaksa tinggalkan bandar
dan kaji semula strategi mereka.
Pusat tentera mereka tak mampu mempertahankan diri.
Mereka akan dihancurkan dengan mudah.
Kebanyakan orang anggap perang dah tamat ketika itu.
Malangnya, menewaskan al-Qaeda, menewaskan rejim Taliban,
menewaskan Afghanistan,
dan memusnahkan sarang pengganas di seluruh dunia hanyalah satu langkah
untuk orang di Washington mulakan peperangan lagi.
Iaitu di Iraq.
AS mula menarik sumber daripada pertempuran yang sah,
pertempuran untuk melawan 9/11,
untuk pergi ke negara yang tiada kaitan dengan 9/11.
Atas arahan saya,
pasukan pakatan mula menyerang sasaran ketenteraan yang penting
untuk menjejaskan kebolehan Saddam Hussein untuk berperang.
SEBUAH SIRI DOKUMENTARI NETFLIX
BAHAGIAN IV BAIK MELAWAN JAHAT
Di Afghanistan, penghujung tahun 2001 merupakan tempoh optimis
dan masa yang berpotensi,
apabila Afghanistan, keluar dari zaman kegelapan
dari tahun 1996 hingga 2001.
Seolah-olah tingkap terbuka, cahaya matahari masuk
dan orang Afghanistan nampak peluang.
Buat pertama kalinya, bunyi muzik
yang diharamkan semasa rejim Taliban bergema semula di jalanan.
Lelaki beratur panjang untuk mencukur janggut
yang diwajibkan bawah pemerintahan Taliban.
Ada harapan baharu untuk rakyat Afghanistan,
terutamanya dengan kedatangan komuniti antarabangsa.
Apabila Taliban hilang, orang Kabul kembali.
Mereka yang tak boleh terima sikap tak bertoleransi Taliban
pulang untuk hidup di ibu kota semula.
Selepas Taliban jatuh, kami datang ke Kabul.
Saya bawa burka untuk dipakai tapi apabila saya tiba,
ramai wanita tak pakai burka
kerana Kabul tidak lagi dikuasai Taliban.
Saya boleh kembali ke jalanan
tanpa takut disebat oleh Taliban.
Saya rasa saya boleh bernafas sebagai manusia.
Tentera Amerika Syarikat cemerlang dalam berperang
dan menghapuskan musuh.
Tapi mereka kurang pandai menentukan rancangan seterusnya.
Apabila Taliban diusir keluar dari Kabul dan Kandahar,
dan secara besar-besaran dari Afghanistan,
tentera Amerika tiada rancangan seterusnya.
Bagaimana nak bantu negara ini stabil?
Bagaimana nak bantu beri khidmat asas?
Bagaimana nak bantu bawa negara ini ke dunia moden?
Kami tak nampak jelas
tindakan yang kami nak ambil dan masanya.
Tetapi kami tahu kami perlu pastikan
apa-apa yang dibangunkan di Afghanistan tak boleh dijadikan pangkalan
untuk menyerang Amerika Syarikat.
Di situlah perselisihan bermula.
Saya rasa negara mereka perlu dibangunkan untuk jamin hal itu.
Mereka perlu ada talian komunikasi,
jalan yang baik supaya tentera boleh bergerak ke mana-mana,
petani boleh hantar hasil ke pasar dan lain-lain lagi.
Tetapi ada pihak kata,
"Kami tak peduli semua ini. Jangan buat apa-apa. Kita keluar saja."
Itu doktrin Rumsfeld.
Jatuhkan rejim yang kita tak suka
dengan usaha minimum dan keluar.
Jangan risau hal lain.
Jika kita perlu kembali sedekad lagi, kita akan kembali.
Pada Disember 2001, Jeneral Tommy Franks, komander perang untuk Afghanistan,
dipanggil oleh Rumsfeld yang berkata,
"Kita perlu jumpa Presiden Bush di ladangnya di Crawford, Texas.
Awak perlu beri dia pilihan di Iraq."
Ini ketika pertempuran Tora Bora baru tamat.
Masih cari Osama bin Laden. Masih berperang di Afghanistan.
Jeneral yang sama diberi arahan,
"Kita perlu tingkatkan perancangan di Iraq."
Setiausaha Pertahanan, Donald Rumsfeld bertemu pemimpin NATO
untuk bincang cara memerangi keganasan.
Rangkaian pengganas global hanya boleh ditangani
dengan memburu di tempat mereka.
Bukti daripada sumber risikan, komunikasi rahsia
dan kenyataan oleh orang yang ditahan
mendedahkan Saddam Hussein membantu dan melindungi pengganas,
termasuk ahli al-Qaeda.
Kami cakap dengan yakin, tak ada hubungan al-Qaeda di Iraq.
Ramai orang kata, "Memang ada. Mereka di seluruh Iraq.
Kita patut uruskan mereka sambil uruskan Afghanistan."
Itu memang tak betul.
Banyak neo-konservatif,
penyokong konservatif dalam pentadbiran Bush
rasa dalam Perang Teluk pertama,
AS silap kerana biarkan Saddam Hussein berkuasa
dan patut bunuh dia sepuluh tahun lebih awal.
Itu peluang yang AS sia-siakan.
Jadi, mereka anggap ini peluang untuk buat sesuatu.
Kami cuba meyakinkan seluruh dunia di PBB
bahawa Saddam dan Osama bin Laden sedang berusaha membangunkan WMD.
Itulah ucapan Colin Powell.
Hari ini, saya mahu beritahu anda
tentang kemungkinan pakatan yang lebih jahat
antara Iraq dan rangkaian pengganas al-Qaeda.
Pakatan yang menggabungkan organisasi pengganas tradisional
dan kaedah pembunuhan moden.
Ketika itu kami tahu ia mengarut.
Tapi kami fikir,
"Mungkin mereka ada risikan yang kami tiada."
Kemudian kami tahu sumber risikan itu
iaitu Ibn Sheikh al-Libi.
Apabila dia ditangkap, dia diseksa tanpa henti
untuk mengakui Osama bin Laden dan Saddam bekerjasama untuk membangunkan WMD.
Setiausaha Powell kata Ibn Sheikh al-Libi
yang beri maklumat itu.
Saya boleh jejak kisah ejen pengganas kanan
ceritakan cara Iraq beri latihan senjata ini kepada al-Qaeda.
Mujurlah ejen ini kini ditahan.
Dia telah ceritakan kisahnya.
Kini 65,000 askar Amerika sedang bersedia di Teluk Parsi.
Jika Presiden Bush beri arahan,
jumlah itu akan naik hingga 250,000 dalam masa tiga hingga empat minggu.
Amerika Syarikat telah jelaskan pendirian.
AS tak boleh terima risiko besar Saddam Hussein dan sekutu pengganasnya
guna senjata pemusnah besar-besaran terhadap AS atau sekutu AS.
Dasar kerajaan saya, kerajaan kita, pentadbiran ini,
ialah perubahan rejim.
Kita takkan biar pemimpin paling teruk di dunia
ancam kita dengan senjata paling teruk di dunia.
Kita takkan berundur daripada peperangan.
Pemeriksaan bukan penamat.
Iraq yang dibebaskan boleh tunjukkan kuasa kebebasan
untuk mengubah Timur Tengah,
dengan membawa harapan dan kemajuan kepada kehidupan jutaan orang.
Dari San Francisco ke Oregon ke Tampa,
penunjuk perasaan membantah perang.
Saya rasa perang menentang Iraq salah.
Orang awam sebulat suara menyokong
untuk mengambil tindakan ketenteraan di Afghanistan selepas 9/11.
Keadaan Iraq memang berbeza.
Kita tak diserang Iraq.
Ada perdebatan awam yang hangat
tentang tindakan yang perlu dibuat di Iraq.
Setiausaha Pertahanan, Donald Rumsfeld hari ini berkata
walaupun Iraq menafikannya,
mereka ada senjata pemusnah besar-besaran.
Senjata pemusnah besar-besaran di tangan Saddam Hussein
dan hubungannya dengan pengganas, termasuk pengganas al-Qaeda,
merupakan ancaman yang terlalu besar untuk dibiarkan.
Tiada persoalan langsung
yang wartawan sepatutnya lebih ragu-ragu
terhadap propaganda pentadbiran Bush
yang kononnya ada senjata pemusnah besar-besaran di Iraq
dan Saddam Hussein bersedia untuk menggunakannya.
Komuniti perisik Amerika percaya
Saddam Hussein ada bahan berbahaya macam antraks, toksin botulinum,
yang merupakan salah satu racun paling bahaya.
Dia ada hubungan dengan pengganas di Sudan dan Afghanistan.
Atta dan diplomat Iraq memang ada hubungan.
Kami ada bukti kukuh kehadiran ahli al-Qaeda di Iraq.
Secara ringkasnya, tidak syak lagi
Saddam Hussein kini mempunyai senjata pemusnah besar-besaran.
Saya asyik tegaskan bahawa ada hubungan
antara Iraq dan Saddam dan al-Qaeda
kerana memang ada hubungan antara Iraq dan al-Qaeda.
Ketua Pemeriksa Senjata PBB, Hans Blix,
melaporkan yang pemeriksa PBB tidak menemui bukti
senjata pemusnah besar-besaran di Iraq.
Semasa kami pergi ke Iraq dan sedar semua ini mengarut
dan semua ini palsu,
mereka tanya Ibn Sheikh, "Kenapa awak tipu?"
Dia kata, "Kamu seksa saya. Saya beri maklumat yang kamu mahu."
MEI 2003
Pada bulan Mei 2003,
Rumsfeld pergi ke Kabul dan isytiharkan operasi pertempuran besar sudah berakhir.
Pada hari itu juga Bush menaiki kapal induk pesawat udara dari San Diego
untuk umumkan "Misi selesai di Iraq."
Ia telah dirancang oleh pentadbiran Bush
untuk mengisytiharkan bahawa pada hari yang sama, peperangan berakhir.
Sudah tentu, mereka silap.
Kru di Iraq sibuk mencuci darah di jalanan
selepas pengebom membunuh tiga askar AS dan sekitar 20 orang Iraq.
Kita pergi ke Iraq kerana kita rasa dia ada senjata pemusnah besar-besaran.
Rupa-rupanya tidak.
Nampaknya di sana tiada senjata pemusnah besar-besaran.
Awak kata awak tahu lokasinya.
Tak. Saya kata saya tahu lokasi yang disyaki…
Awak kata awak tahu lokasinya, di Tikrit, dekat Baghdad,
utara, timur, selatan dan barat di sana.
Itu kata-kata awak.
AS pergi ke Iraq, kononnya kerana
senjata pemusnah besar-besaran Saddam Hussein.
Jelas sekali itu palsu sepenuhnya.
Jumlah kematian tentera AS telah melepasi 2,000.
Bukan saja keadaan di Iraq jadi teruk, tapi alasan untuk perang ini memang salah.
Rupa-rupanya ia tak benar.
Rupa-rupanya, semua sebab yang dinyatakan
untuk pergi ke Iraq, ternyata palsu.
Saya rasa itu pernyataan yang berlebih-lebihan.
Ia bukan sekadar tentang senjata pemusnah besar-besaran.
Bukan itu saja sebabnya.
Saddam Hussein ialah diktator yang suka membunuh,
yang ketagihan senjata pemusnah besar-besaran.
Jika dia faham krisis
yang dia cetuskan terhadap diri sendiri dan rakyat
akibat membangunkan senjata pemusnah besar-besaran…
Secara rahsia, dia boleh beri senjata pemusnah besar-besaran
kepada pengganas untuk melawan kita.
Mereka langgar ketetapan PBB 16 kali, 16 ketetapan PBB yang berbeza.
Mereka tak patuh.
Mereka tak benarkan pemeriksa senjata…
Jadi, mereka tak mematuhi
sekurang-kurangnya 16 ketetapan berbeza daripada PBB.
Jadi, Presiden Bush rasa mereka patut dihukum.
Narsisisme strategik bermaksud
mentakrifkan dunia berdasarkan perspektif kita saja
dan anggap perkara yang kita buat
akan menentukan keputusan yang baik.
Walaupun orang selalu tanya,
"Patutkah kita menyerang Iraq pada tahun 2003?"
Saya rasa lebih berfaedah untuk tanya,
"Siapa sangka ia mudah? Kenapa mereka rasa ia mudah?"
Banyak keputusan dasar yang dibuat pada tahun itu,
dari 2003 hingga 2004,
telah menerukkan lagi situasi yang amat sukar.
Kalaulah maklumat risikannya berbeza.
Jika dapat maklumat yang benar, adakah Perang Iraq akan berlaku?
Jika dia ada WMD, adakah peperangan akan berlaku?
- Ya. - Tak. Jika awak tahu dia tiada WMD.
Baiklah, baru saya faham.
Itu soalan yang menarik. Saya tak boleh ubah keadaan.
Sukar untuk saya buat spekulasi.
LEBIH 4,400 TENTERA AS DAN KIRA-KIRA 200,000 RAKYAT IRAQ
TERKORBAN DALAM PERANG IRAQ.
Mengimbau kembali dua dekad yang lalu,
amat jelas sekali bahawa serangan terhadap Iraq
telah meleraikan kejayaan yang kita peroleh
dalam perang keganasan.
Ia bukan saja pencerobohan yang menyokong naratif Osama bin Laden
bahawa Barat yang diketuai Amerika Syarikat, memerangi Islam
dan akan menceroboh dan menjajah negara Islam satu demi satu.
Lebih-lebih lagi,
imej Abu Ghraib yang dipaparkan
di skrin televisyen seluruh dunia,
memberi dimensi material kepada naratif itu,
yang menyangkal dakwaan AS membebaskan Iraq.
Pihak tentera menjelaskan yang gambar askar Amerika
mendera banduan Iraq cumalah kesalahan beberapa orang,
tapi berapa ramai yang tahu apa yang berlaku
di penjara Abu Ghraib di luar Baghdad?
Serangan AS terhadap Iraq
telah diakui oleh ramai orang
sebagai kesilapan dasar luar negara yang terbesar dalam sejarah Amerika.
Jika kita imbas kembali dan kaji semula kesilapan,
saya rasa titik perubahan terbesar ialah perang di Iraq.
Pada tahun 2001 dan 2002, Afghanistan seperti…
Ia bertenaga, ceria, gembira.
Memang hebat.
Namun, kemudian semua sumber, semua perhatian,
ramai tentera, terutamanya Pasukan Khas,
semuanya dipindahkan.
Beberapa tahun kemudian, bermulalah kebangkitan kuat Taliban.
Kedua-dua peristiwa itu ada kaitan.
Kini ada dua peperangan teruk berlaku serentak
dan pihak pentadbiran sukar untuk hadapinya sekali gus.
Sehingga penghujung pentadbiran Bush,
tumpuan utama mereka ialah Iraq, bukan Afghanistan.
Orang sekeliling tak bercakap bahasa Inggeris.
Kita tak kenal jiran sebelah.
Saya dilahirkan pada 1948.
PENGASAS RUMAH CORDOBA
Saya ada mimpi yang berkata, "Feisal, awak akan pergi ke Amerika
dan tinggal di sana seumur hidup.
Awak berperanan untuk memperkenalkan Islam dan kerohaniannya
kepada Amerika."
Amerika secara prinsipnya memang sangat bagus.
Idea tentang kesamaan semua manusia
merupakan sesuatu yang sangat benar
dan sesuatu yang sebenarnya mempamerkan
nilai sejagat semua agama di dunia.
Selepas 9 /11, saya dapati ketika krisis begini,
kami iaitu orang yang dianggap jurucakap atau pemimpin komuniti agama,
perlu berkomunikasi dan beri penjelasan.
Saya ada wawasan untuk menubuhkan pusat komuniti Islam
yang akan menjadi YMCA versi Islam.
Dengan program seperti sukan, ceramah, perbincangan panel
untuk membawa orang daripada pelbagai komuniti agama
untuk bermain bersama, berkenalan,
berseronok dan lain-lain.
Dari situlah datangnya rasa muhibah.
Ramai orang dijangka hadir hari ini dalam tunjuk perasaan
membantah pusat Islam kontroversi yang diluluskan untuk dibina
berdekatan Ground Zero.
Perbalahan tentang masjid di Ground Zero…
Masjid Ground Zero…
- Masjid Ground Zero. - Masjid di sini pada 9/11…
Ini kononnya Masjid Ground Zero.
JANGAN BINA MASJID GROUND ZERO
Fox News sengaja memberi gelaran "Masjid Ground Zero"
untuk membangkitkan rasa marah.
Hujah mereka tak begitu masuk akal.
Ada petunjuk bahawa pembinaan masjid ini
sebenarnya operasi Muslim Brotherhood.
Kami panggil ia pusat rekrut syariah 9/11
kerana itu yang dia buat.
Jika mereka bina masjid di sini,
berdekatan Pusat Dagangan Dunia sebelum ia siap dibina semula,
apa pula seterusnya?
Tak nak masjid. Bukan di sini, bukan sekarang, sampai bila-bila.
Tak mahu masjid!
Masjid ini tak mengambil kira
penderitaan dan menyinggung sensitiviti keluarga mangsa 9/11.
Ini cuma menambah perpecahan,
kemarahan, kebencian.
Macam muka kita diludah. Pergi bina di tempat lain.
Kita tak patut bina masjid untuk beri ganjaran kepada pengganas.
GROUND ZERO KAWASAN PENGEBUMIAN JANGAN BINA MASJID
Saya dipaksa untuk lupakan projek itu.
Ia memedihkan.
Sebab saya juga tahu ia akan menjadi kejayaan besar…
dan menjadi contoh
cara membina komuniti yang ada pelbagai perbezaan,
untuk meraikan perbezaan kita, tapi wujudkan rasa muhibah.
Bayangkan jika kita boleh selesaikan masalah ini di Amerika.
Betapa banyaknya kebaikan yang kita dapat.
Setakat ini kita dah habiskan 600 bilion, tak lama lagi jadi satu trilion.
Kita telah kehilangan lebih 4,000 nyawa, telah lihat 30,000 orang cedera
dan yang paling penting,
dari perspektif keselamatan negara yang strategik,
al-Qaeda bangkit semula, lebih kuat berbanding tahun 2001.
Kita hilang tumpuan.
Semasa Barack Obama berkempen untuk jawatan presiden,
orang muda yang berkarisma, tak pernah berkhidmat dalam tentera ini
telah buat pernyataan rasmi
bahawa Perang Iraq merupakan kesilapan dan jika dia dilantik,
dia mahu keluarkan tentera dari Iraq.
Dia tak boleh dilihat menentang kedua-dua peperangan.
Jadi bagi dia,
Iraq perang yang teruk dan Afghanistan perang yang baik.
Rakyat Afghanistan mencari jaminan masa depan yang lebih baik.
Namun sekali lagi,
harapan baharu terpadam oleh keganasan dan ketidakpastian.
Dia rasa dia boleh betulkan Perang Afghanistan.
Selepas lapan tahun, ada tahun yang kita tak ada
sumber atau strategi untuk menyiapkan kerja.
Saya mahu habiskan kerja.
Tapi apa yang berlaku?
Beberapa bulan selepas Obama jadi presiden,
dia ubah rancangan di Afghanistan.
Stan McChrystal dihantar ke Kabul
dan diberi arahan untuk menilai keadaan di sana
dan beri laporan,
"Apa yang awak perlukan untuk ubah keadaan?"
Ia sangat sukar, kadangkala memerlukan kesabaran,
perlu ambil lebih banyak risiko untuk melakukannya.
Dia menulis penilaian sulit
yang mengandungi cadangan penambahan askar.
Ada permintaan setinggi 80,000 hingga 90,000 askar tambahan.
Ada tahap pertengahan dalam lingkungan 30,000.
Ia menyukarkan keadaan Obama
kerana dia pernah mengatakan perang Afghanistan ialah perang yang baik.
Afghanistan ialah perang yang dia akan pulihkan.
Kini, jeneral tertinggi Amerika kata dia bukan setakat perlukan 10,000 tentera,
dia perlukan puluhan ribu tentera.
40,000 lagi meningkatkan jumlah askar AS di Afghanistan kepada 100,000.
Ini komitmen besar sumber
pada masa ekonomi mengalami kesulitan, malah kegagalan.
PERAMPASAN UNTUK DIJUAL
Pendekatan baharu ini berpusatkan pada prinsip cegah pemberontakan.
Singkatannya, COIN. Akronim yang teruk.
Helo. Apa khabar?
Jadi, apa bezanya dengan cegah keganasan?
Cegah keganasan lebih taktikal. Ia tentang mencegah serangan.
Ia tentang membunuh, menangkap atau menahan orang jahat.
Secara amnya, menyukarkan pengganas beroperasi.
dan mengukuhkan sasaran yang mungkin diserang oleh pengganas.
Cegah pemberontakan pula berbeza.
Ia bukan saja menghalang keganasan atau menghalang serangan,
tapi mengubah cara masyarakat berfikir
supaya ideologi yang melahirkan keinginan untuk menyertai gerakan pelampau,
untuk melakukan keganasan,
diubah atau disalurkan ke arah yang berbeza.
Pada dasarnya, membentuk semula masyarakat
supaya proses pemikiran yang membawa kepada perekrutan pengganas
dan meradikalkan pengganas dapat dilenyapkan,
atau disingkirkan dengan perubahan mendalam
yang memperbaik tadbir urus, pendidikan, kadar celik huruf,
dan taraf hidup sosioekonomi yang lebih tinggi.
Ini akan memulakan proses pertimbangan mendalam
oleh presiden dan ahli kabinet perangnya.
Mereka bersidang di Bilik Situasi Rumah Putih.
Meja itu dipenuhi penasihat tertinggi Obama.
Naib presiden pada masa itu, Joe Biden, berada di sisinya.
Setiausaha Pertahanan, Bob Gates.
Hillary Clinton, Setiausaha Negara, pun ada.
Pengarah CIA turut ada.
Perbincangan mereka rancak, dengan pemimpin tentera yang berhujah
bahawa komitmen tentera adalah penting.
Biden dan yang lain mencadangkan alternatif
yang lebih fokus pada al-Qaeda.
Objektifnya lebih tertumpu.
Keadaan agak tegang sekali-sekala.
Jeneral dan Naib Presiden Biden tidak sebulu.
Keputusan presiden adalah untuk mengimbangi
kemahuan jeneralnya
dan saranan Naib Presiden Biden.
Tapi dia beritahu tentera dua perkara.
Satu, misi mereka perlu ada tumpuan khusus.
Dua, dia hanya akan menambah bilangan askar selama 18 bulan,
kemudian mereka perlu pulang.
Dia tetapkan tempohnya.
Presiden juga menghantar pasukan propaganda ke Capitol Hill,
yang membantah arahan kontroversi presiden
untuk mengeluarkan tentera selewat-lewatnya pada Julai 2011.
Ia memberi tanggapan yang salah kepada kawan dan musuh.
Tanggapan yang salah kepada mereka yang mahu berjuang dan menang.
Perang ialah pertarungan semangat.
Kami beritahu musuh tempoh kami akan menarik diri.
Kami dah beritahu awal lagi,
bilangan tentera AS, perkara yang tentera akan buat atau tidak.
AS seolah-olah tulis skrip perang
yang dikehendaki dan berikannya kepada musuh
dengan harapan mereka akan ikut skrip.
Golongan profesional, pegawai tentera seperti saya
tabik dan laksanakan perintah.
Itulah yang kami buat.
BEKAS SARJAN, INFANTRI KOR MARIN BEKAS WARTAWAN SIASATAN AP
Saya tak baca berita atau tahu apa-apa tentang politik.
Saya cuma tahu AS diserang tapi tak tahu penyerangnya.
Saya tak faham situasi politik
sekitar 9/11.
Saya cuma rasa terpanggil
untuk berkhidmat kepada negara.
Jadi, sepuluh hari selepas tamat sekolah tinggi,
saya sertai Kor Marin.
Dihantar ke Afghanistan.
2 JULAI 2009
Komander kami berucap,
"Mata dunia memerhatikan kamu."
Masa untuk ubah rentak di Afghanistan,
memaksa Taliban bertindak terhadap kita, bukan sebaliknya.
Dia mahu kami faham yang situasi itu serius
dan itu detik bersejarah
yang akan jadi peristiwa penting dalam Perang Afghanistan.
- Awak sebahagian daripada sejarah. - Benar.
Maafkan saya.
Ia penghantaran helikopter terbanyak sejak Perang Vietnam.
Hari pertama saya bertempur.
Saya ingat setiap saat perjalanan helikopter itu.
Kami bersesak-sesak,
berhimpit-himpit.
Ada bau diesel.
Bunyinya sangat bising.
Kami terbayang ucapan yang kami dengar.
Orang kata,
"Lihat sekeliling.
Orang yang bersama kamu mungkin takkan kembali."
Jadi, kami tahu kami akan bertempur.
Menjelang 2009, Taliban semakin berkuasa.
Mereka semakin mara.
Kami ada peta yang menunjukkan pihak yang menguasai daerah
di wilayah berbeza Afghanistan.
Kod warna untuk daerah mula bertukar kepada warna
yang lambangkan Taliban atau kumpulan pemberontak lain.
Kempen ketenteraan awam yang kita jalankan di Afghanistan
akan berterusan selama 18 bulan.
Seperti yang ramai perhatikan,
perjalanan akan lebih sukar sebelum jadi lebih mudah.
2 Julai 2009.
Tempoh 20 atau 30 minit pertama sunyi…
Kemudian kami mula terima tembakan.
Teruskan bergerak! Kita tak boleh berhenti.
Ayuh! Teruskan!
Mereka menyerang dari jauh.
Saya tak nampak arah tembakan.
Ayuh! Mereka di puncak bangunan itu.
Bunyinya macam mercun, kecuali sangat dekat.
Kami tak tahu bezakan antara orang baik dengan orang jahat.
Taliban tak pakai uniform.
Mereka nampak sama macam penduduk tempatan.
- Tembak dari mana? - Mereka tembak saja.
- Pandai menyorok. - Kita tak nampak mereka.
Kami diberitahu yang PJ atau askar payung terjun tiba.
Ertinya, ada orang ditembak.
- Sekarang! - Saya dah dapat!
Orang yang ditembak ialah Lans Koperal…
Maafkan saya.
Lans Koperal Charles Seth Sharp dari Adairsville, Georgia.
- Ayuh, Sharp! - Bila helikopter tiba?
- Mari kita pergi! Ayuh, Sharp! - Ayuh.
Sharp!
Ahli skuadnya memanggil namanya, "Sharp, bangun. Bangun, Sharp."
Dia tak sedar.
Darah mencurah ke tanah.
- Kita perlu pergi. Ayuh. - Sharp.
Akhirnya, Marin datang dan bawa dia pergi.
Mereka masuk ke dalam bangunan dan mula merawatnya.
Sharp kehilangan darah.
Dia tak terselamat.
"Apa saya buat di sini?"
Kami terpinga-pinga. Kami tak tahu tujuan perang.
Saya tak pernah menembak sehinggalah 31 Julai 2009.
Seorang lelaki keluar dari tempat menyorok dengan AK-47.
Saya nampak jelas.
Jadi, saya tembak dia dari bawah ke atas.
Saya selalu fikir tentang hari itu, 31 Julai.
Orang yang saya tembak berumur lebih kurang 15 tahun.
Saya terfikir, kenapa kami berada di sana ketika itu?
Siapa dia ini?
Betulkah dia Taliban atau dipaksa berlawan?
Bagaimana jika negara saya diserang? Adakah saya akan tembak mereka?
Apa perbezaan antara pendudukan Soviet di Afghanistan
dengan pendudukan Amerika?
Ada perbezaan?
Takkanlah satu dianggap pendudukan…
BEKAS PEMIMPIN MUJAHIDIN
…tapi satu lagi tidak?
Orang Afghanistan menentang kehadiran Amerika di Afghanistan
dengan semangat yang sama seperti semasa kehadiran Soviet.
Jihad mereka tiada bezanya.
Kedua-dua pendudukan itu sama saja.
Tiada bezanya
antara penentangan terhadap kedua-dua pendudukan itu.
Dulu mereka panggil kami pejuang kebebasan.
Kini apabila kami buat perkara yang sama, mereka panggil kami musuh,
mereka panggil kami pengganas.
Ada orang ditembak?
Ancaman IED amat besar.
Apabila dihantar berperang, ramai yang jadi kudung.
Seorang askar Amerika mati Selasa lalu
akibat kecederaan dalam serangan IED di Afghanistan Barat.
Dia terbunuh selepas tujuh lagi askar AS
terbunuh di Afghanistan dalam tiga serangan berasingan Isnin lalu.
Tanah Helmand berlumpur, mudah untuk tanam IED,
iaitu jag air berisi serbuk letupan,
peledak dan sesuatu untuk menyalakannya.
Mudah untuk dibuat.
Taliban kata mereka boleh tanam IED dalam masa tiga atau empat minit.
Mereka kambus IED dengan tanah, tuangkan air di atasnya,
dan haba matahari boleh letupkannya dalam lima atau sepuluh minit.
Saya boleh kata ada IED di depan awak
tapi awak takkan perasan kerana tiada petanda langsung.
Jadi, kami melangkah dengan risau
kerana takut terpijak IED.
IED berada di muka pintu, lorong, longkang, di mana-mana.
Kami boleh bayangkan apabila terpijak IED
dan semuanya hancur berkecai.
Perasaan yang teruk.
Disebabkan perlu berhati-hati dengan IED,
perjalanan pendek mengambil masa beberapa jam.
Taliban boleh nampak askar AS dari jauh.
Pasukan Marin Amerika ada banyak jenis bahan letupan,
termasuk sesuatu bernama MICLIC
iaitu tiub sepanjang 30 kaki berisi grenad setiap beberapa meter.
Hebat betul.
Ia memberi laluan selamat untuk mereka.
Itu cara mereka rentasi perkampungan di Sangin.
Membinasakan banyak harta benda orang Afghanistan
semata-mata untuk berjalan sejauh 10 meter lagi.
Besarnya lubang.
Tapi hebat. Saya rasa bangga.
Sebab itulah ramai orang, terutamanya di Sangin kata,
"Taliban tak buat begini.
Kamu dah lama menjanjikan keselamatan,
tapi keadaan semakin teruk."
Saya wartawan siasatan The Washington Post.
Saya dapat maklumat yang Michael Flynn ditemu bual
oleh inspektor jeneral Afghanistan tentang perang.
Ia wajar jadi berita. Kami nak tahu kata-kata Flynn.
Flynn ada reputasi sebagai orang yang berterus terang.
Kami failkan saman di mahkamah persekutuan.
Setelah lama menunggu, akhirnya kami dapat baca temu bual itu.
Setiap aktiviti yang boleh diukur gagal.
Adakah Afghanistan lebih baik sekarang?
Taliban telah menawan semula Marjah,
akan tawan semula Lashkar Gah.
Dia memberi kritikan hebat tentang situasi itu
dan berkata pemimpin perang
tak realistik tentang keadaan sebenar.
Ini dari tahun 2002 hingga hari ini.
Semua orang buat dengan baik.
Yakah?
Kalau betul, kenapa kita rasa macam kita kalah?
Kata-katanya bercanggah
dengan dakwaan rasmi AS selama ini.
Setiap tahun, rakyat Amerika diberitahu
yang keadaan berjalan lancar.
Adakah AS akan menang di Afghanistan?
Sejak tahun lepas, kita ada banyak kemajuan.
Kita berjaya dalam misi ini.
SETIAUSAHA PERTAHANAN
Kita di landasan yang betul untuk capai matlamat.
Walaupun mereka tahu ada banyak masalah besar
yang akan menghalang kemenangan AS.
Kami dapat tahu inspektor jeneral menemu bual ratusan orang lain
untuk program bertajuk "Pengajaran" itu.
Kami berlawan selama tiga tahun
dengan inspektor jeneral itu.
Tapi akhirnya kami dapat nota daripada lebih 400 temu bual,
banyak transkrip rakaman audio
dengan orang yang terlibat dalam peperangan.
AS tak serang negara miskin untuk jadikannya kaya
atau serang negara kuku besi untuk jadikannya demokratik.
AS serang negara kejam untuk bawa keamanan.
Ternyata AS gagal di Afghanistan.
TAJUK: PENSTABILAN DI AFGHANISTAN
Ada jeneral dari Britain, Jeneral David Richards.
Dia komander NATO
bagi angkatan NATO AS di Afghanistan pada 2006, 2007.
Temu bualnya menyebut, "Kami tiada strategi.
Tiada strategi yang betul.
Kami ada banyak taktik. Kami tak ada strategi.
Komander perang kata tiada strategi.
Jeneral yang menggantikannya,
Jeneral Dan McNeill, Tentera AS, jeneral empat bintang.
"Kami tiada strategi.
Saya cuba suruh orang beritahu saya takrif menang sebelum saya pergi."
Jadi, dia tanya Rumah Putih atau NATO.
Tiada orang boleh jawab.
AS tak ada strategi atau takrif kemenangan.
Mereka jeneral yang pimpin peperangan.
Komen mereka mengejutkan.
Itu bukan yang orang Amerika dengar setiap tahun.
Tapi sebaliknya.
Ini Chris Kolenda. Dia cakap tentang korupsi.
Dia kata, "Menjelang 2006,
kerajaan Afghanistan telah mengamalkan kleptokrasi."
Kolenda kata, "Saya nak gunakan analogi kanser."
Korupsi kecil macam kanser kulit.
Ada cara untuk ubatinya dan pesakit mudah pulih.
Korupsi di peringkat tinggi kementerian sama seperti kanser kolon.
Lebih teruk tapi jika cepat dikesan, mungkin selamat.
Tapi kleptokrasi umpama kanser otak. Ia membawa maut."
Dia kata pada tahun 2006, kleptokrasi wujud.
Ia kes kanser otak yang membawa maut.
Strategi keluar Amerika dari Afghanistan
berdasarkan pada perkembangan tentera Afghanistan.
Semua ini kedengaran bagus.
Bantu mereka bina tentera seperti tentera kita
kerana itu yang kita tahu.
Masalahnya, ia tak berhasil di Afghanistan.
Tahap celik huruf penduduk Afghanistan yang rendah
bererti kami melatih rekrut
supaya mampu membaca dan mengira pada tahap gred pertama.
Kemahiran yang terlalu asas.
Jadi, kami cuba melatih tentera
supaya tahap celik huruf mereka berada pada tahap minimum,
sementara terus melatih mereka
untuk memimpin operasi pertempuran.
Mereka hisap ganja semasa bertempur.
Mereka tak pakai peralatan perlindungan.
Mereka selalu melakukan jenayah.
Mereka jual bahan api, senjata dan kenderaan yang dibekalkan.
Saya ikut mereka ke pusat pemeriksaan.
Pengawalnya khayal hingga tak boleh berdiri.
Tersengguk-sengguk.
Ada satu kebiasaan,
terutamanya di selatan dan timur negara,
untuk tentera Afghanistan, terutamanya polis Afghanistan,
iaitu mereka ada budak teh.
Apabila Marin AS datang bermesyuarat di pangkalan,
budak-budak itu akan menjamu teh.
Budak-budak itu berumur 11, 12, 13 tahun.
Selalunya sangat comel.
Semua orang tahu mereka bukan saja budak suruhan pada waktu siang,
tapi hamba seks pada waktu malam.
Mereka diculik oleh polis tempatan atau polis negara
khusus untuk tujuan itu.
Semasa itu, Taliban dianggap orang jahat,
manakala polis, tentera dan kerajaan Afghanistan
dianggap baik dan akan menang.
Tapi orang Afghanistan akan kata itu tak benar.
AS belanjakan terlalu banyak wang dengan terlalu cepat,
di negara kecil, tanpa pengawasan.
SIGAR ialah pejabat inspektor jeneral.
Kami memantau cara wang untuk pembinaan semula
di Afghanistan dibelanjakan.
Kami menyiasat penipuan, pembaziran dan salah guna.
Kami berada di sana selama 18 tahun
dan habiskan lebih banyak wang
berbanding Pelan Marshall untuk bina semula Eropah.
Apabila saya tiba,
kebanyakan wang telah dibelanjakan tanpa pengawasan.
Daripada jumlah 140 bilion dolar itu,
80 peratus dibelanjakan untuk keselamatan.
Bayar gaji polis, upah polis,
beli uniform, peluru, senjata, bil hospital.
Ahli politik tempatan, ketua perang tempatan dapat kontrak.
Orang biasa menyedari bahawa broker kuasa
ialah orang yang dibayar oleh kerajaan AS,
dibayar oleh sekutu,
dan mereka yang membuat banyak wang.
Kami jumpa banyak kontrak yang gagal sepenuhnya.
Saya rasa antara yang terbesar
ialah pembelian pesawat sokongan tentera untuk orang Afghanistan.
Ia dipanggil G.222.
Ia pesawat kargo kecil.
Kami habiskan 400 juta dolar untuk membelinya.
AS membelinya dari medan besi buruk di Itali.
Orang Itali tawarkannya.
Ia tak boleh terbang.
DEMONSTRASI G.222 2002
Memang tak ada hasil.
Pada dasarnya, semua pesawat jadi besi buruk.
Satu lagi contoh ialah MilCon iaitu pembinaan ketenteraan
yang bergelar "64K".
Bangunan seluas 64,000 kaki persegi.
Bangunan ibu pejabat yang dibina di Camp Leatherneck.
Jeneral Kor Marin yang uruskan penghantaran tentera di selatan
beritahu tentera, "Saya tak mahu gunakannya.
Saya takkan berada di sini apabila ia siap. Jangan bina."
Tapi tentera tetap bina.
Saya percaya itu bencana bernilai 36 juta dolar.
- Tak pernah digunakan? - Betul.
Ada usaha untuk melabur dalam industri kashmir Afghanistan.
- Ya. - Apa ceritanya?
Mereka dapat idea untuk import
kambing putih Itali yang jarang ditemui
untuk membiak dengan kambing tempatan
dan buat kambing gembira.
Untuk memajukan industri kashmir.
Mereka mahukan hasil pantas.
Orang yang diupah untuk uruskannya,
yang tahu tentang pembiakan kambing
dan industri kashmir,
geram lalu berhenti kerana dia kata
dia perlukan sepuluh tahun, bukan setahun dua.
Setahu kami,
banyak kambing perlu dihapuskan kerana penyakit.
Mungkin faktor jagaan atau persekitaran yang tak sesuai.
Ada yang dimakan.
Setahun selepas itu, kami dah tak jumpa kambing.
Kami, sebagai tentera Amerika Syarikat,
memutuskan untuk beri uniform penyamaran kepada tentera Afghanistan.
Kami benarkan jeneral yang mengetuai tentera Afghanistan
untuk memilih rekaan uniform penyamaran itu.
Dia suka rekaan yang dipanggil hijau hutan.
Masalahnya, hutan Afghanistan tak sampai empat peratus.
Kedua, dia memilih rekaan daripada buku
yang tentera Amerika tak miliki coraknya.
AS perlu bayar lebih kepada orang lain untuk corak itu.
Jadi, AS beli dan bayar
saya rasa 30, 40 peratus lebih daripada harga biasa.
AS belikan uniform yang salah dengan harga lebih mahal.
Saya sering ditanya, "Berapa banyak wang yang kita bazirkan?"
Sekumpulan individu meneliti hal ini dan tanya,
"Adakah ini pembaziran, penipuan atau kebodohan semata-mata?"
Kami cuma teliti 70 bilion atau 60 bilion.
Daripada jumlah itu, 30 peratus
didapati telah lesap akibat penipuan, pembaziran dan penyalahgunaan.
PRESIDEN AFGHANISTAN, 2001-2014
Karzai ialah presiden negara selama 13 tahun.
Itu masa yang lama.
Terlalu lama.
Pada mulanya, Karzai ialah ketua tempatan dari Kandahar yang lemah lembut dan sopan.
Apabila dia berhenti 13 tahun kemudian, dia telah jadi pemimpin yang sangat kuat,
sangat angkuh,
dan mengetuai syarikat jenayah yang sangat korup
iaitu kerajaan Afghanistan.
Pihak AS ada nama untuknya.
Tentera ada akronim untuk segalanya.
Akronim untuk kerajaan Afghanistan ialah VICE.
Maksudnya, "Syarikat Jenayah Integrasi Menegak."
Karzai bukan sahaja korup seperti yang lain,
malah dia membiarkan ia berleluasa.
Pihak Amerika tersilap kerana percaya
dia amat diperlukan dan kami perlu jaga hatinya,
mesti ikut cakapnya, penuhi kehendaknya.
Kami mencipta raksasa jahat yang menganiaya rakyat Afghanistan,
membuatkan mereka menyokong Taliban.
AS BERPERANAN BESAR DALAM KORUPSI AFGHANISTAN
Bantuan dan kontrak pemberian AS
memperkasa pemangsa terbesar dalam masyarakat Afghanistan.
Pemangsa yang bertanggungjawab memusnahkan undang-undang,
ketenteraman dan keselamatan, yang membawa kepada kebangkitan Taliban.
JUN 2010
BEKAS PARAMEDIK TENTERA AS, WARTAWAN
Briged saya dipilih untuk RC Selatan, Kandahar.
Semakin dekat, semakin menakutkan.
WILAYAH KANDAHAR
Kami jumpa orang yang baru tinggalkan kawasan itu.
Saya berbual dengan salah seorang. Dia kurus kering.
Wajahnya benar-benar merah.
Dia kata, "Orang kamu akan mati di sana.
Ada antara kamu yang akan dibunuh."
Mereka kata, "Kalau kamu nak buat kacau,
kamu boleh buat kacau di sini."
Kami tiba di kota kara kecil di tempat terpencil.
Tempat paling pedalaman yang pernah saya lihat.
Macam dalam buku kanak-kanak.
Rumah lumpur, ladang popi dan tanaman anggur.
Orang yang kami gantikan sudah jadi tak terkawal.
Mereka potong lengan baju, simpan janggut.
Mereka bertindak tanpa pengawasan.
STAF SARJAN CALVIN GIBBS
Jika tuduhan terbukti benar, ini platun dari neraka.
Lima askar Amerika dituduh membunuh orang awam Afghanistan
kerana suka-suka.
Tujuh lagi bersubahat menutup cerita.
Selain itu, mencacatkan mayat, menembak orang awam sesuka hati,
hisap dadah dan membelasah prebet yang mendedahkan rahsia.
Merekalah yang membunuh orang awam,
mencacatkan mayat mereka.
Orang tempatan tahu.
Kemudian ia menjadi berita antarabangsa.
Kami pergi ke tempat yang penduduknya benci orang Amerika.
Sebenarnya, misi kami tak pernah dijelaskan kepada kami.
Beberapa bulan selepas tiba, kami pergi ke kampung
yang dikatakan merupakan tempat gerakan Taliban bermula.
Dalam perjalanan pulang,
pengebom berani mati mendekati kami dan letupkan diri.
Dia berpakaian seperti petani tempatan biasa
dengan jubah sambil membawa kayu
dan dia membunuh bahagian tengah formasi kami.
Kejutan itu menyedarkan kami semua.
Ketika itu kami sedar kenyataan sebenar.
Dia bunuh lima orang. Tiga askar Amerika, dua askar Afghanistan.
Ia mengubah seluruh pendekatan kami sebagai askar di Afghanistan,
mengubah hubungan kami dengan penduduk tempatan,
dan ia juga menghapuskan idea idealistik kami
tentang pencapaian misi kami.
Sejak itu, jika orang awam ikut kami,
walaupun mereka kata hai, kami acukan senapang.
Memanglah rakyat tak suka kami.
Saya diajar sebagai remaja yang AS negara terbaik di dunia.
Orang serang AS
kerana cemburu dan benci kebebasan AS.
Saya bertugas sebagai pegawai pada tahun 2011.
Semasa ditugaskan di Afghanistan,
saya percaya kami berada di sana untuk bantu rakyatnya.
Tapi kita tak boleh ambil institusi yang direka untuk keganasan
dan gunakannya untuk bina komuniti yang sihat dan selamat.
Saya pernah nampak komander kompeni infantri menangis.
Itu jarang berlaku dalam tentera.
Dia diberi misi
untuk berbaik-baik dengan orang di kawasan itu.
Dia lakukannya.
Dia dapatkan kepercayaan mereka dan alami pengalaman luar biasa.
Kemudian dia diarahkan untuk musnahkan semua yang mereka bina.
Dia menangis di pejabatnya kerana dia tahu
ia pengkhianatan besar terhadap rakyat Afghanistan
yang kami sepatutnya bantu.
Boleh awak beritahu dia, saya tak nak kanak-kanak takut?
Awak faham? Beritahu mereka rancangan kita.
Semasa mula-mula tiba, mungkin kami ada peluang.
Tapi pada penghujungnya, mereka dah tak suka kami.
Mereka dah sedar AS tak kisah tentang Afghanistan.
Sebab itulah ada ungkapan
yang popular dengan askar generasi selepas 9/11,
"Saya lakukannya demi mereka di kiri kanan saya.
Kami bersaudara."
Jadi, itu tujuan kami. Kami berjuang untuk tak mati.
Dalam insiden pengebom berani mati itu,
salah seorang yang terbunuh ialah askar termuda dalam platun kami.
Sebagai paramedik, 30 minit sebelum itu, semasa kami ditembak,
seorang askar kata, "Doktor, saya tak nak mati."
Dia budak yang sangat berani tapi dia kata,
"Dengar cakap saya. Saya tak mahu mati."
Tiga puluh minit kemudian, apabila saya jumpa mayatnya,
saya rasa seolah-olah dia kata, "Jangan biar saya mati."
Tanpa sebarang naratif jelas
tentang peperangan ini,
mudah untuk askar rasa bertanggungjawab
atas perkara yang bukan salah mereka.
Mereka lihat perang itu menerusi pengalaman peribadi yang menakutkan.
Ia menjadi perang saya.
Dalam perang saya, saya orang jahat.
Naratif yang otak saya akhirnya terima
ialah kisah paramedik yang tak selamatkan kawannya.
Sarjan platun kami menghimpunkan platun dan kata,
"Kamu akan lalui bahagian yang paling sukar, iaitu pulang."
Kami tak faham.
Kami kata, "Apa maksudnya?
Bahagian paling sukar dah berakhir."
Tapi dia kata, "Bahagian paling sukar belum muncul…"
Tuhanku.
"Pulang yang paling sukar."
Kami tak faham maksud dia semasa itu.
Dia betul.
SELAMAT PULANG! IBU DAN AYAH SAYANG AWAK!
Lama-kelamaan, baru saya sedar betapa banyak saya berubah.
Sehingga hari ini…
sebahagian daripada diri saya mati di Afghanistan…
yang takkan kembali.
Saya ingat secara khusus, satu malam di menara pengawal,
saya sedar erti kebebasan Amerika.
Apa maksud "kebebasan" di negara ini?
Kebebasan untuk berpura-pura.
Kita melayan dongeng rekaan sendiri.
Mereka menembak dari sebelah kiri tembok itu!
Saya nampak.
Apabila pergi ke Afghanistan,
semuanya terdedah, seperti tirai yang jatuh.
Tak guna!
Kita akan dibunuh. Ambil senapang itu!
Berundur! Pergi!
Tak guna!
Hei! Tolong saya!
Akhirnya saya dapat buat panggilan hari ini.
Saya sangka dia akan kata, "Saya rindukan awak."
Ayat-ayat seperti itu.
Tak. Saya telefon
dan dia kata, "Ya, semuanya okey. Saya berparti.
Saya seronok di sini."
Dia tak tanya pun keadaan saya.
Ketika itulah saya sedar
orang tak peduli tentang kita di sini.
Seperti…
tiada sesiapa sebut tentang 9/11 lagi,
tapi itulah sebabnya saya berada di sini.
Ini perang paling lama dalam sejarah Amerika.
Tiada sesiapa boleh cari jalan keluar.
Semasa zaman awal peperangan di Afghanistan,
ada peluang untuk menjejaki Osama bin Laden
di kawasan Tora Bora.
Selepas peluang itu terlepas, AS tak lagi dapat peluang yang sebaik itu
untuk tahu lokasinya
dan cara operasi boleh dijalankan untuk bawa dia ke muka pengadilan.
CIA datang ke Rumah Putih sekitar Hari Buruh pada 2010
dan memaklumi presiden bahawa ada lokasi berpotensi.
Semua orang tertanya-tanya.
Mungkinkah itu Osama bin Laden?
Terjemahan sari kata oleh Majdi Omar